Főoldal ... Heti szakasz - ajánló ... Kép ... Szegeden csomagolják ki a világhírű Capa-képeket
2010. február 17. szerda, 07:06
Hétfőn megérkeztek a szegedi Móra Ferenc Múzeumba Robert Capa magyar származású világhírű fotográfus alkotásai. A szigorú műtárgyvédelmi szabályok miatt csak szerdán délután, a gyűjtemény kezelőinek a jelenlétében kezdődhet meg a művek kicsomagolása. A tárlat péntektől látogatható.
A pénteken nyíló kiállításon ott lesz a legismertebb Capa-fotó, A milicista halála is. A kép a spanyol polgárháború szimbólumává, a háború ikonjává vált. Soha azelőtt egyetlen fotográfusnak sem sikerült ily módon elkapni a halál pillanatát.
A 18 éves Robert Capa 1931-ben hagyta el Magyarországot. Berlinbe, Bécsbe, majd Párizsba, végül New Yorkba is eljutott, itt érte a II. világháború. Egy párizsi lap megbízásából fényképezett a spanyol polgárháborúban. Szubjektív látásmóddal örökítette meg a háború borzalmait, az öldöklést, a halált.